Τιμ Κέιχιλ

Ο Τίμ Κέιχιλ (Tim Cahill, γεννήθηκε 6 Δεκεμβρίου 1979) είναι Αυστραλός πρώην ποδοσφαιριστής. Είναι ο πρώτος ποδοσφαιριστής που σκόραρε για λογαριασμό της Εθνικής Αυστραλίας σε τελική φάση Παγκοσμίου Κυπέλλου, όπως και ο πρώτος Αυστραλός που σκόραρε στα τελικά του  Ασιατικού Κυπέλλου Εθνών.

 Βιογραφία 

Ο Κέιχιλ γεννήθηκε και μεγάλωσε στην Αυστραλία. Ο πατέρας του είναι Άγγλος, ιρλανδικής καταγωγής (αυτός τον ώθησε να ασχοληθεί με το ποδόσφαιρο) και η μητέρα του κατάγεται απο τα νησιά Σαμόα. Σε ηλικία 18 ετών ζήτησε από τους γονείς του να ταξιδέψει στην Αγγλία για να ασχοληθεί επαγγελματικά με το ποδόσφαιρο.

Ο πρώτος σταθμός στην επαγγελματική καριέρα του Κέιχιλ ήταν η Μίλγουολ ΦΚ με την φανέλα της οποίας πρωτοεμφανίστηκε στα τέλη της σεζόν 1997-98 και το 2004 ήταν από τους στυλοβάτες της ξέφρενης πορείας της ομάδας του Λονδίνου μέχρι τον τελικό του Κυπέλλου Αγγλίας.
Το καλοκαίρι του 2004 μεταγράφηκε στην Έβερτον αφού αρχικά απέρριψε πρόταση της Κρίσταλ Πάλας και την ίδια χρονιά ανακηρύχθηκε ως Ποδοσφαιριστής της Χρονιάς για την Ωκεανία.

Η πρώτη του χρονιά στην Πρέμιερ Λιγκ με τη φανέλα της Έβερτον ήταν απόλυτα επιτυχημένη καθώς κατάφερε να αναδειχθεί πρώτος σκόρερ καθώς και πρώτος στις τελικές πάσες κερδίζοντας άμεσα την αγάπη των φιλάθλων της ομάδας. Άμεση συνέπεια των εκπληκτικών του εμφανίσεων ήταν η πρόωρη ανανέωση του συμβολαίου του στην αρχή της επόμενης περιόδου.
Οι εμφανίσεις του στο Παγκόσμιο Κύπελλο του 2006 με την Αυστραλία του χάρισαν μια υποψηφιότητα για τη Χρυσή Μπάλα εκείνης της χρονιάς.

Κατά τη σεζόν 2006/07 υπέφερε από δυο σοβαρούς τραυματισμούς που τον άφησαν για σημαντικό διάστημα εκτός γηπέδων, αυτό όμως δεν απέτρεψε την Έβερτον από το να του ανανεώσει το συμβόλαιο μέχρι το 2012. Το Μάιο του 2010 υπέγραψε νέα ανανέωση του συμβολαίου για 4 επιπλέον χρόνια. 
Το καλοκαίρι του 2012 πήρε μεταγραφή στην Νιου Γιορκ Ρεντ Μπουλς.

Ο Κέιχιλ πραγματοποίησε το ντεμπούτο του με την Εθνική Αυστραλίας το 2004. Νωρίτερα είχε αγωνιστεί σε ηλικία 14 ετών στην Εθνική Νέων της Σαμόα, ενώ το 2002 είχε εκφράσει την επιθυμία του να αγωνιστεί με την Εθνική Ιρλανδίας στα τελικά του Παγκόσμιο Κύπελλο του 2002. Είχε μάλιστα σκεφτεί να προσφύγει δικαστικά κατά της FIFA που δεν του επέτρεπε να αλλάξει την ποδοσφαιρική του εθνικότητα.

Με το αντιπροσωπευτικό συγκρότημα της Αυστραλίας μέτρησε 108 εμφανίσεις και 50 τέρματα, έχοντας συμμετάσχει στο Κύπελλο Συνομοσπονδιών του 2005, στο Παγκόσμιο Κύπελλο του 2006 και στο Ασιατικό Κύπελλο του 2007 και στο Παγκόσμιο Κύπελλο του 2010 που διεξήχθη στα γήπεδα της Νοτίου Αφρικής. 
Ο Κέιχιλ είναι ο πρώτος Αυστραλός που σκόραρε σε τελική φάση Παγκοσμίου Κυπέλλου, όπως και ο πρώτος Αυστραλός που σκόραρε στα τελικά του Ασιατικού Κυπέλλου. Τα τελευταία χρόνια της καριέρας του αγωνίστηκε στην Κίνα και την Ινδία. 

Ο Κέιχιλ έχει δημιουργήσει δύο ποδοσφαιρικές ακαδημίες. Η μία είναι στην Αυστραλία και η άλλη στο Ντουμπάι. Επίσης έχει αναπτύξει έντονη φιλανθρωπική δράση, συμμετέχοντας ενεργά στις δραστηριότητες της UNICEF.

 Προσωπικά ρεκόρ 
 Είναι ο πρώτος Αυστραλός που ανακηρύσσεται κορυφαίος σε έναν αγώνα Παγκοσμίου Κυπέλλου 
 Είναι ο πρώτος Αυστραλός που σκοράρει σε αγώνα Παγκοσμίου Κυπέλλου.
 Είναι κάτοχος του  ρεκόρ διεθνών γκολ της εθνικής ομάδας της χώρας του με 50
 Είναι ο πρώτος παίκτης της Έβερτον μετά τον Ντίξι Ντιν το 1931, ο οποίος σκοράρει σε τρία διαφορετικά ντέρμπι του Μερσεισάιντ στο Άνφιλντ

Δείτε επίσης
 Κατάλογος ποδοσφαιριστών ανδρών με 50 ή περισσότερα διεθνή γκολ

 Εξωτερικοί σύνδεσμοι 


Τιμ Κέιχιλ: Καλύτερα και από επιθετικός!
Αφιέρωση στα θύματα του τσουνάμι από Κέιχιλ 

Κατηγορία:Μέσοι ποδοσφαιριστές
Κατηγορία:Αυστραλοί ποδοσφαιριστές
Κατηγορία:Ποδοσφαιριστές Έβερτον
Κατηγορία:Ποδοσφαιριστές Μίλγουολ ΦΚ
Κατηγορία:Ποδοσφαιριστές Μέλμπουρν Σίτι ΦΚ
Κατηγορία:Ποδοσφαιριστές Νιου Γιορκ Ρεντ Μπουλς
Κατηγορία:Ποδοσφαιριστές Σαγκάη Σενχουά
Κατηγορία:Ποδοσφαιριστές Χανγκτσόου Γκριντάουν ΦΚ
Κατηγορία:Ποδοσφαιριστές Εθνικής Σαμόα Κ20
Κατηγορία:Ποδοσφαιριστές ολυμπιακής ομάδας Αυστραλίας
Κατηγορία:Ποδοσφαιριστές Εθνικής Αυστραλίας
Κατηγορία:Ποδοσφαιριστές από τη Σαμόα
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Σούπερ Λιγκ Ινδίας
Κατηγορία:Ποδοσφαιριστές Σούπερ Λιγκ Κίνας
Κατηγορία:FIFA Century Club
Κατηγορία:Παίκτες νικητές Ασιατικού Κυπέλλου Εθνών Ποδοσφαίρου
Κατηγορία:Ξένοι ποδοσφαιριστές στην Ινδία
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Ποδοσφαιριστές Ασιατικού Κυπέλλου Εθνών 2007
Κατηγορία:Ποδοσφαιριστές Ασιατικού Κυπέλλου Εθνών 2011